Strafregtelike klagte teen EFF gelê | Maroela Media
Die polisie sê hy het strafregtelike klagte teen die Ekonomiese Vryheidsvegters (EFF) gelê weens lede van die party se gedrag in die Gautengse wetgewer.
Lt.kol. Lungelo Dlamini, woordvoerder van die polisie, sê aanklagte van openbare geweld en kwaadwillige saakbeskadiging is by die Johannesburg Sentraal-polisiestasie aanhangig gemaak.
Dlamini sê niemand is nog in hegtenis geneem in verband met die voorval nie.
Hlengiwe Bhengu, die wetgewer se waarnemende sekretaris, sê hulle het die klagte aanhangig gemaak nadat lede van die EFF, insluitend die party se leier Julius Malema, Dinsdagaand die wetgewer bestorm het.
Bhengu sê die aanklagte hou verband met die EFF se gedwonge toegang tot die wetgewer, die steel van kos wat vir die sitting bedoel was, die aanranding van polisiebeamptes, die gooi van gebreekte bottels na die gebou en vandalisme.
Malema en honderde EFF-lede het Dinsdag 'n optog na die wetgewer gehou nadat EFF-LPW's vroeër die maand uit die wetgewer geskop is oor hulle kleredrag.
Die polisie moes traangas en rubberkoeëls gebruik om die EFF-ondersteuners uitmekaar te jaag. Talle mense, waaronder Malema, is beseer.
EFF Julius Malema polisie Strafregtelike klagte wetgewer
Foto: Vrou sterf, vyf kritiek ná trompop botsing
… Jô !
Hier is 'n duidelik bewys, nogmaals – wanneer 'n mens nie respek vir jouself het nie, het jy vir niks en niemand anders respek nie.
Laat die Effers die skade herstel !
EN LEDE VAN HIERDIE MISDAAD-BENDE EN HULLE LEIER SIT IN DIE PARLEMENT OP BELASTINGBETALERS SE KOSTE. WIE MOET ONS DAAARVOOR BEDANK?
Hierdie tipe optrede maak my meer entoesiasties om te bid en te bid en te bid en te bly bid vir selfbeskikking!
Waar ons Leidsman 'n eervolle plek sal hê en sal regeer en die antichris geen burgerskap sal kry nie.
Daarvoor sal Hy sorg om Sy kinders teen die bose te beskerm.
Kom Here, kom tog gou asseblief.
Wat verhoed Malema en sy trawante om op n beskaafde manier op te tree en op n sinvolle manier landsake te debatteer? Ek weet hoekom ,maar sal maar stilbly. Hy skuld die belasting gaarder miljoene ,maar kom weg daarmee.Hulle optrede kan vergelyk word met n spul kleuters . Ons sal nie rus voordat ons selfbeskikking het nie.Dit is die enigste oplossing